### Beslutning

Ikke tiltrådt. Udvalget ønsker at få foretaget en ny trafiktælling samt, at de forelagte forslag skal suppleres med et forslag om en fællessti på østsiden, som er mindst 1,7 meter bred.

### Sagsfremstilling

## Resume og sagens baggrund

Ved etableringen af den nye vejforbindelse mellem [adresse] og Karl Andreasen blev der afsat 3,5 mio. kr. til at øge trafiksikkerheden generelt og særligt for de bløde trafikanter i området. Der er udført en række trafiksikkerhedstiltag på [adresse] og Raklev Høje. Der er 600.000 kr. tilbage af budgettet til at investere i en trafiksikkerhedsløsning på [adresse]. Udvalget skal atge stilling til forslag til den sidste trafiksikring.

## Indstillinger

Chefen for Vej, Ejendom og Affald indstiller, at udvalget godkender den nedenfor anbefalede trafiksikkerhedsløsning på [adresse].

## Behandling

Teknik- og Miljøudvalget.

## Sagsfremstilling

Ved etableringen af den nye vejforbindelse mellem [adresse] og Karl Andreasen er der via et tillæg til budgetaftalen for 2019-2022 indgået en politisk aftale om at investere i en række trafiksikkerhedstiltag på [adresse], [adresse], Karl Andreasen og ved tilslutningen af den nye vej til Karl Andreasen. Dette sker på Kommunalbestyrelsens møde den 30. januar 2019. Størsteparten af trafiksikkerhedstiltagene er gennemført.

Kommunalbestyrelsen beslutter den 30. januar 2019, at tracéet på [adresse] skal gøres større, og at der skal etableres enten en fællessti for bløde trafikanter i den østlige side af vejen eller i begge sider af vejen afhængigt af de fysiske forhold.

På Teknik- og Miljøudvalgets møde den 13. august 2020 bliver der fremlagt forskellige forslag til at forbedre trafiksikkerheden på [adresse], herunder en cykelsti i begge sider af vejen. Sagen bliver oversendt til budgetprocessen.

På Teknik- og Miljøudvalgets møde den 12. november 2020 bliver det anbefalet og på Kommunalbestyrelsens møde den 25. november 2020 besluttet at anlægge en dobbeltrettet cykelsti i den østlige side af vejen.

På Teknik- og Miljøudvalgets møde den 9. september 2021 ønsker udvalget en undersøgelse af mulighederne for en fællessti på strækningen mellem [adresse] og [adresse] på den østlige side og at dette bliver forelagt udvalget igen. Dette ønske bliver godkendt af Kommunalbestyrelsen den 15. september 2021.

Administrationen har vurderet, at de tidligere behandlede projekter (fællessti i østlig side, fællessti i begge sider og cykelsti i begge sider) ikke kan gennemføres af flere grunde:

* Trafiksikkerheden vil ikke blive klart forbedret.
* Store arealerhvervelser vil blive nødvendige.
* Terrænforholdene vil gøre det problematisk ved enkelte ejendomme.
* De tidligere behandlede projekter vil koste mere end de 600.000 kr., der er tilbage af bevillingen til trafiksikkerhedstiltag på [adresse], [adresse] og Karl Andreasen, idet de tidligere forslåede tiltag forventes at have et økonomisk omfang på cirka 5,5 mio. kr.

Løsningsforslag (se Bilag 1-4)

Administrationen anbefaler at etablere et fortov med en bredde på 0,8 meter på den østlige side af Karl Andreasen på strækningen fra [adresse] til krydset ved [adresse]. Kantstenene vil blive reetableret. Ved overkørslen til Raklevgården (nr. 92) vil kantstenene blive sænket for at øge tilgængeligheden for fodgængere.

På en kortere strækning ved [adresse] er vejen cirka 0,4 m smallere. Derfor bliver det nødvendigt at ekspropriere 12 m2 fra denne matrikel for at kunne etablere fortov og samtidig opretholde en vejbredde på 5,72 m.

I den sydlige del af projektet vil belægningen med græsarmeringsfliserne blive fjernet, og der vil blive etableret et kort stykke cykelsti med asfalt. Dette gør, at cykelisterne, der kommer sydfra af stien, bedre flettes ind på kørebanen. Mod syd vil oversigtsforholdene blive forbedret ved at tilpasse beplantningen på både den [adresse] og vestlige side af T-krydset, hvor Hestehavebakken møder [adresse].

For at forhindre cyklister, der kommer fra den nordlige side, i at krydse vejen vil et trafikværn blive placeret ved svinget mellem vejen og den nye cykelsti. Midterstriberne og hajtænderne vil også blive genmarkeret for at forbedre trafiksikkerheden.

I 2020 er årsdøgnstrafikken på den pågældende vejstrækning på [adresse] til 762 køretøjer pr. døgn og gennemsnitshastigheden er i 2020 målt til 32,7 km/t.

## Økonomiske konsekvenser

Projektet estimeres at blive udført for 450.000 kr., hvilket er inden for budgetrammen.